Verjus - Wikipedia
Die pluk van groen druiwe vir die maak van verjus. Tacuinum Sanitatis (1474). Parys Bibliothèque nationale.
Verjus (van Middel-Frans vertjus "groen sap") is 'n baie suur sap wat gemaak word deur groen (onryp) druiwe te pars. Soms word suurlemoen- of suringsap, kruie of speserye bygevoeg om die smaak te verander. In die Middeleeue, is dit algemeen in Wes-Europa gebruik as 'n bestanddeel in souse, en as 'n smaakmiddel, of om voorbereidings te ontglans
Dit is te vore gebruik in baie omstandighede waar moderne sjefs of wyn of een of ander soort asyn sou gebruik, maar die gebruik daarvan het heelwat afgeneem soos wyn en verskeie gegeurde asyne meer bekombaar geword het. Nietemin word dit in 'n aantal Franse disse sowel as respete uit ander Europese en Middeoosterse geregte gebruik. Dit kan by sommige gourmet kruideniers gekoop word.
Moderne sjefs gebruik verjus in slaaisouse as die suur bestanddeel as wyn saam met die slaai bedien gaan word. Die rede hiervoor is dat verjuse 'n soortgelyke suur smaak komponent verskaf sonder om met die wyn se smaak te "kompeteer" (of dit te verander) soos die geval met asyn of suurlemoensap sou wees.
Ander gebruike van die woord verjusWysig
Druiwesaad is in die middeleeue in soute bewaar wat ook as verjus bekendgestaan het.
In die Franse streekstaal van Ardèche, word 'n sider wat van houtappelsap gefermenteer word verjus genoem.
↑ The Medieval Kitchen: Recipes from France and Italy, by Odile Redon, Francoise Sabban and Silvano Serventi, University Of Chicago Press, 2000. ISBN 0-226-70684-2 (hardcover); ISBN 0-226-70685-0 (paperback)
http://www.verjuice.co.za/ - Suid-Afrikaanse maatskappy wat Verjus vervaardig
Ontsluit van "https://af.wikipedia.org/w/index.php?title=Verjus&oldid=1625152"
Die bladsy is laas op 20 November 2017 om 13:24 bygewerk.